钦定古今图书集成/方舆汇编/职方典/第1224卷 > 岳州府古迹考 府志
## 钦定古今图书集成/方舆汇编/职方典/第1224卷 > 岳州府古迹考 府志

本府。〈巴陵县附郭。〉

“鲁肃城　” ，今城即其故址。

刘备城　在府城西九十里。蜀汉昭烈与吴争荆州时筑此城。

陶侃城　，在府城东八里。

楚泽门　，《风土记》经火，但有故址，疑即旧南门。“碧湘门　” ，疑旧西门。

会泉门　，《风土记》：“鲁将军庙在会泉门外。” 按：鲁庙在城北，即四贤祠也，此当为北门。

郊天坛　《唐书》：“萧铣筑坛城南，有异鸟，至改元，凤鸣” ，今失其处。

轩辕台　在君山，一名铸鼎台。故《志》：“黄帝采首山铜，铸鼎荆山下，鼎成骑龙上升，群臣援攀莫及，仅遗弓髯。” 即此地。台址尚存。西二百里名鼎湖，又有乌号村。

《紫荆台　》一名“紫溪台。” 在㴩湖上，即江叟遇樵夫吹笛处。

杨公台　，李群玉“《九日燕集》处。”

“南楼　” 今并无遗迹。

岳阳楼　郡西南城楼也。上枕巴山，下瞰洞庭，莫详其始。自宋滕宗谅求范仲淹撰记，楼名益重于天下。成化七年，都御史尹琛、知府吴节；嘉靖间，知府韩士英、李临阳，前后皆修葺焉。至崇祯十二年灾，推官陶宗孔重建，太守戴光裕为之记。亡何遭乱，仅存楼柱。

皇清康熙十一年，知府包元辰重建。二十二年，知府

李遇时，知县赵志珩捐赀重修，顿复旧观。燕公楼　在岳阳楼北，唐张说创。

洞庭楼　唐建

八仙楼　在七里山后

一乐楼　在郡署内，宋创。

西阁　唐建

去思堂　在乾明寺。宋郡人为守范淙创“洞庭南馆　” ，唐建。

岳阳馆　唐建

白沙驿　唐建

飞升亭　，在轩辕堂。宋名“飞仙” ，嘉靖中重建。传书亭　，柳毅井。传书事见《外传》。

“酒香亭　” 在酒香山，事见《外传》。

云梦亭　唐建

四望亭　在府署据城首。初名“四望观” ，滕宗谅创。

夕波亭　在三江口，亦名合江亭。取白诗“夕波红处送长安” 之义。

吕仙亭　在湖山寺后，一名过仙，宋有纯阳宫。《风土记》：吕洞宾过岳州日，憩城南古松阴，有人自树杪下，吕与丹一粒，赠诗曰：“独自行来独自坐，无限世人不识我，惟有南城老树精，分明知道神仙过。” 后人为亭。

胜览亭　一名“胜览楼” ，永济门北。成化间，知府李镜创。

屈原宅　，《风土记》：“太平寺，屈原被废时宅。” “蔡参军宅　，元学士虞集有记。”

邓少保宅　在城南。少保绝嗣。正德间，乡人塑像于堂，太守黄巽表其门曰“襄敏里。”

慈氏寺塔　，在城西南巡视府后，高七级。弘治间，知府张举毁寺，塔存焉。晋沙门妙吉祥造。宋制使孟珙重修，旁有珙像。《风土记》曰：“日出之初，影射重湖，镇洞庭水孽云。”

哑女塔　在艑山。《风土记》：“旧有商人女，病祟至此，忽能言，指其上可塔，其家建之，今废。”

轩辕鼎铉　剪刀池内。《故志》“铉高数尺，可容人。”

行上有识文泅者，见文。

铜鼓　旧在罗娘庙。《风土记》：宋元丰中，永庆庄耕者得之，圆口方耳，下有文，皆古篆云雷，色正青绿，形制精巧，非近世能为，取置之寺。太守李观访之，耆旧云：“陆贾使南越，尝以铜鼓献庙，年久失之，意即此也。” 遂置庙中。方移置时，护持不谨而损，遂留永庆寺。

七宝钟　在君山寺。七宝所铸，高六尺，广二尺五寸。蜀孟昶以此为马希范寿，希范以锡寺。宋建炎间，金人焚寺。兵退，寺僧即钟楼觅宝，无铢两存者。今有“《孟府》铁桶二。”

铁枷　在岳阳门外沙迹中，大小五枝，各重逾千斤，四端平分燕尾，若两玦相向，中有大窍径尺许，不知何用。或以为厌胜，辟蛟蜃之害。《临湘县》。

省堂　在县南三里。前代欲以其地为行省，鱼梁亭　在鱼梁山上。成化间，知县徐义重修。古彭故城　，在县南四十五里城陵矶上。《水经》云：“江水又东，左得二夏浦，又东迳彭城口。” 郦道元注云：“夏浦俗谓之江西口。江之右岸有城陵山，山有彭故城。水东有城陵矶，故水受其名” ，即玉涧水，出巴丘县东玉山，玉溪北流注于江。如山故城　在县东北八里江滨。《水经》：“江水自彭城矶东迳如山北。” 《春秋》：“楚子城州，屈以居如人。” 《水经注》云：“如山北对隐矶” ，今监利县杨林山也。旧志作儒矶，误。

斗鸭栏　在县东北十五里。吴大祖长子建昌侯孙虑驻镇下隽，作斗鸭栏，颇施小巧。陆逊正色曰：“君侯宜勤览经史，用此何为？” 虑即毁之。今驿后傅家堂，即其遗址。

陆城　在县板桥里。吴建昌侯孙虑筑此以居陆逊，至今地名。《土经》云。

石屋　，在大云山上，不知所自始，相传神所造也。其制悉以石为之。又有“望江楼” ，岁久将倾，一夜大风雨，复正如故。

晖落矶镜石　，在县南二十里。江中有赤石，高丈馀，明净如镜，可炤两岸。

裴侍御宅　在白马矶，李白常访之。

“古松　” “云溪” ，长安两驿路皆有之，相传岳武穆行军时所植。

“养浩园　” 在县南，宋高士李默堂读书之所。《华容县》

胡太傅宅　《旧志》以学南五显庙为汉太傅广故墓。

《细腰宫　》楚灵王建，址存。

章华台　在县治北。相传春秋时楚灵王所筑。又江陵、监利俱有此台。监利乃古华容也。晋成都国　，惠帝时，巴蜀没于李牧，乃割南郡之华容、江陵、监利，别立丰都，合四县为成都王颍国。《水经》所谓“夏水经成都郡故城” 是也。今按：华容、监利并言国，当在此。

赤松亭　在县西。三面阻水，极为险隘。《风土记》云：“梁湘东王遣胡僧祐、陆法和诛侯景，将于此为亭，因名焉。” 今按：亭以赤名，盖取赤沙之义。说者误以为赤松子游处，更其名曰赤松亭。萧城　，见《风土记》。疑亦萧良筑。俗曰功毕城。陆法和故刹　，法和尝曰：“此虽为刹，寔是贼标。” 后果擒任约于此。

废南安县　，在章华台侧，吴大帝所立者。仙人洞　，在宝慈观，二穴咸以砖砾甃结，相传白玉蟾炼形之所，即《志》云“衣冠冢” 也。

《松道　》因古松夹东山之道，故名之。宋岳武穆所植，今废。

岳城　，在县西北四十里。宋岳飞征杨幺时筑，盖营垒也。城凡三，各距四十里，今人呼为“岳城、穆城、湖城” 云。岳城有寺。

食成台　在县西南四十五里。岳飞筑以望杨幺军者，以终食而成，故名。旧华容县　即唐神龙所移者，在檀子湾，去今县十五里。

楚观亭　在县东北百武。乾道间，知县胡绾所创，张孝祥篆额。

泼张城　在县北十五里安津湖侧。陈氏参政张维所筑，门砌见存。张以“泼” ，故呼“泼张。” 始从倪文俊，后为陈氏守岳州。

蹇布政宅　在县东北五十里一都。布政名贤，巴陵人，蹇义之族，正统间官湖广，筑防华容，因家焉。后去蜀，今其垣砌犹存。

敦本堂　在县东二十里。刘尚书大夏创，以会宗人。

《东山草堂　》在县东二十里。刘大夏为户部侍。

郎乞休时所栖

明山草堂　在县南百里。户部王俨创。

平江县

《王公亭　》公讳《旦亭》，旧在宝积寺。

九君子堂　在儒学东。元创，表“宋理学。”邑人李儒用、吴雄、毛友诚、方暹、许炳、鲁仕能、万镇、方邹。九人翔辉亭　在县署西。元延祐元年，判官常从仕创。

秀野亭　在县北，宋罗孝芳创。

嘉会亭　在县署西三贤祠后，亭废址存。文会亭　在县署东。元县丞史明创。

醉春亭　宋邑人黄建创。

罗子国　，在县南三十五里。楚文王徙罗子自枝江居此。

石鼓　在县西十五里

《九老题名》石　在葆真观。

舂纸臼　《湘中记》：“应阳蔡子池南，有蔡伦舂纸大石臼。”

《石厓篆》。六字　在幕阜山，云大禹治水证也。上有亭势并木杪，湖光远漾天涯，樵蓑渔艇，邑屋林居，宛入画图，风云百变，景象幽妍。

澧州

申鸣城　，在州南六十里。相传鸣筑。

宋玉城　，在长乐乡，有宋玉庙。有铜关堰，以铜冶为之，可收三十锺。

古城州　，在城《外罗》逶迤十馀里，又名“护城堤” ，意古者筑以捍水。

松州城　，在大河南村。

新城　在州东三十里。晋车应所寓。唐李泌筑。见《郡邑纪元》。立新城镇，至正间徙路于此。大德间，杨国祯建学，置书院。

竹城　，宋绍兴建炎之扰，寄治仙眠，州东岸，以竹为城。

望夫台　，在嘉山，旧传孟姜女望范郎处。聚萤台　，在东渚市。

读书台　，在州西北三十八里，李群玉读书处。“澧阳楼　” ，在州东。

八桂堂　在州西。相传宋有桂生八干，因以名堂。今废无考。

胡寅“中和堂　” “在州境” ，宋创。

三黄台　，华阳府垣内西。高十馀丈，周百馀武，不可考。

遇仙楼　在遇仙桥南

系马树　在州南四十里。相传隋建驩兜庙，石室左立石野人三，谓“系马树。”

石门县

瞻明楼　在县东。成化间，知县胡廉创。

视远楼　在县西

流觞亭　层山，卓锡泉下，元县令宣差越烈建。石门　，在县西二十里，山石如门，高二丈馀，孙休置天门。

天门台　在县东，高方如甃筑，下有两溪合流。《慈利县》。

白公城　，在县东五里。相传白公胜所筑。石柱城　，在县外。

零阳城　在县西

蛮王城　，在县东三十里茶陵山顶。

白抵城　在城西北。高千仞，四面绝壁，上广十馀里。宋建炎中，土寇廖彦据此。一名“廖城。” 充城　，在县西二百四十里。汉充县，属武陵郡，后废。唐武德中复置，址存。

杨凤城　在永顺杨凤山顶。洪武初，杨璟筑此，驻兵平蛮。

溇中城　在三官台畔。按：溇水出归州，东经溇中县。

覃家城　在观嘉渚。元寇覃垕筑。洪武周左丞讨之。

旧县　，在县南二百里。

慈姑州城　在县二十四都，址尚存。

临丰城　，在县境内，今亡其地。

安乡县

范文正公“读书堂　” 在县西。

系马台　在县东南三十里。相传马援征蛮，系马于此。

胡衿城　，在县南一里。

石龟　，在县西四十里。居人岁首刲羊豕以祭，润则丰，焦则歉。后岸崩，石坠水中。

熊义山城　在县北黄山。

杨城　在县东南。相传杨幺所筑。博望亭　在县江滨。宋知县刘愚创。

沈田　在黄山南。相传休文买田于此。

永定卫

水火池　，在普光寺内。左为火，四时皆涸，雪下即化。右为水，涓涓不竭。鱼虾浮之，水甘可饮。《九谿卫》

“仙侣洞　” ，昔有鼓乐声闻于外。